Title: 30-2011-63
Author: lucia.csajkova
Last saved by: Chudá Viera
Company: Hewlett-Packard Company

SPRÁVA 		IUVENTA – Slovenský inštitút mládeže
ZO ZAHRANIČNEJ PRACOVNEJ CESTY 		Búdková 2, SK – 811 04 Bratislava

1.	Účastník ZPC 

Meno a priezvisko, tituly:

Mgr. Eva Masárová
Mgr. Kamila Zoľáková
Simona Andraščíková
Michaela Kucová

Znalosť cudzích jazykov:

Mgr. Eva Masárová: anglický jazyk 
Mgr. Kamila Zoľáková anglický jazyk 
Simona Andraščíková: anglický jazyk, nemecký jazyk  
Michaela Kucová: anglický jazyk

2.	Zahraničná pracovná cesta

Štát / mesto: | Dublin, Írsko

Názov a adresa 
prijímajúcej organizácie:

Írske predsedníctvo v Rade EÚ, 3 Montague Street, Dublin

Účel cesty:

Účasť na pravidelnej konferencii v rámci 1. kola Štruktúrovaného dialógu, ktorej nosnou témou bola sociálna inklúzia mladých ľudí: 
EU Youth Conference and Meeting of DG for Youth, 
11. – 13. marca 2013, Dublin, Írsko

Spôsob financovania 
(kto hradí cestovné, pobytové náklady, iné výdavky):

Cestovné náklady (letenky) a pobytové náklady – Írske predsedníctvo
cestovné náklady na prepravu (BA-Viedeň/Viedeň-BA) a vreckové účastníkov konferencie – MŠVVaŠ SR

3.	Rámcový program pobytu

Dátum | Navštívené organizácie, alebo pomenovanie programu dňa, popis rokovania s uvedením mien a kontaktov na partnerov

10.3.2013

Príchod zástupcov mládeže a generálnych riaditeľov členských štátov EU zodpovedných za mládež na konferenciu, ubytovanie.
Príchod zástupcov mládeže, generálnych riaditeľov a zástupcov ministerstiev zodpovedných za mládež všetkých členských štátov EÚ na konferenciu, ubytovanie, registrácia účastníkov, distribúcia konferenčných materiálov.

11.3.2013

Conference Venue – Royal Hospital, Kilmainham, Dublin

Účastníci prípravného stretnutia: 
Konferencia bola určená zástupcom mládeže a rád mládeže členských štátov EÚ a generálnym riaditeľom  a zástupcom ministerstiev členských  štátov EÚ zodpovedných  za mládež. 
Za Slovenskú republiku  ako zástupcu generálnych riaditeľov a zástupcov ministerstiev zodpovedných za mládež sa stretnutí zúčastnila Mgr. Eva Masárová. Zástupcami mládeže boli Mgr. Kamila Zoľáková a Simona Andraščiková; zástupkyňou Rady mládeže Slovenska bola Michaela Kučová.
Zoznam všetkých účastníkov konferencie je uvedený v bode 5. Prehľad prinesenej dokumentácie a miesto jej uloženia.

popis rokovania:
Program konferencie je uvedený pri jednotlivých dňoch a popis rokovania je zaznamenaný v časti 4. Stručný priebeh rokovaní.

Program:
Registrácia účastníkov.
Registrácia účastníkov, úvod do témy prostredníctvom skupinových úloh,  rozdeľovanie do workshopov.
Obed.
Oficiálne privítanie zástupcom Oddelenia detí a mládeže (Írske Ministerstvo detí a mládeže)
Oficiálne privítanie ministerkou Frances Fitzgerald; úvod do procesu ŠD sprevádzajúci vstupmi mladých ľudí s ich skúsenosťami s procesom ŠD v Írsku.
Otvorenie ŠD a prejav zástupcu Európskeho fóra mládeže.
Prestávka.
Prezentácia výsledkov národných konzultácií – zástupca Európskeho fóra mládeže.
Úvod do témy sociálnej inklúzie.
Prvé prípravné stretnutie zástupcov mládeže a generálnych riaditeľov  štátov EÚ zodpovedných za mládež. 
Transport zástupcov mládeže a generálnych riaditeľov do hotela.
Transport generálnych riaditeľov a zástupcov ministerstiev zodpovedných za mládež na Dublinský hrad.
Večera organizovaná pre zástupcov mládeže, The Burlington Hotel. 
Večera organizovaná pre generálnych riaditeľov a zástupcov ministerstiev,  Dublinský hrad.
Návrat generálnych riaditeľov a zástupcov ministerstiev späť do hotela.
Voľná zábava pre všetkých delegátov, The Burlington Hotel.

12.3.2013

Program:
Vstupy mladých ľudí – sociálna inklúzia, skúsenosti s prácou s mládežou, príklady dobrej praxe.
Hlavný rečník.
1. spoločné workshopy pre zástupcov mládeže a generálnych riaditeľov štátov EU zodpovedných  za mládež.
Prestávka.
2. spoločné workshopy pre zástupcov mládeže a generálnych riaditeľov členských  štátov EU zodpovedných  za mládež.
Obed.
Diskusia k prvým návrhom odporúčaní.
3. spoločné workshopy pre zástupcov mládeže a generálnych riaditeľov členských  štátov EU zodpovedných  za mládež. 
Prestávka.
Presun všetkých účastníkov konferencie do hotela.
Presun všetkých účastníkov konferencie na slávnostnú večeru do Croke Park, Dublin.
Slávnostná večera a kultúrny program, Croke Park, Dublin.
Presun všetkých účastníkov konferencie do hotela.

13.3.2013

popis rokovania:
Popis rokovania je zaznamenaný v časti 4. Stručný priebeh rokovaní.

Program:
Záverečné workshopy pre zástupcov mládeže a generálnych riaditeľov členských  štátov EU zodpovedných  za mládež.
Prestávka.
Prezentácia výstupov a spoločných záverov zo všetkých workshopov.	
Záverečné plenárne zasadnutie.
Členovia panelovej diskusie: 1 zástupca Ministerstva detí a mládeže, 1 zástupca z Európskej komisi , 1 zástupca Európskeho mládežníckeho fóra , 1 zástupca Írskej rady mládeže.
Uzatvorenie stretnutia a časti konferencie určenej zástupcom mládeže.
Tlačová konferencia.
Obed.
Odchod zástupcov mládeže.
Stretnutie generálnych riaditeľov členských štátov EÚ zodpovedných za mládež/ odchod zástupcov mládeže.
Prestávka.
Stretnutie generálnych riaditeľov členských štátov EÚ zodpovedných za mládež/ odchod zástupcov mládeže.
Presun na večeru generálnych riaditeľov členských štátov EÚ zodpovedných za mládež/ odchod zástupcov mládeže. 
Neformálna večera pre generálnych riaditeľov členských štátov EÚ zodpovedných za mládež.

14.3.2013 | Odchod ostatných zástupcov mládeže a generálnych riaditeľov a zástupcov ministerstiev členských štátov EÚ zodpovedných za mládež
4.	Stručný priebeh rokovaní
 
Dátum | Podľa rámcového pobytu – obsah a výsledky rokovaní (v prípade študijnej cesty charakteristika a výsledky problematiky, získané poznatky, uplatnenie poznatkov z predchádzajúcich ciest)
10.3.2013 | Príchod zástupcov mládeže a generálnych riaditeľov členských štátov EU zodpovedných za mládež na konferenciu, ubytovanie.

11.3.2013

Prvý a zároveň otvárací deň konferencie sa niesol v kontexte vstupných informácií o konferencii, programe konferencie a úlohách, ktoré účastníkov počas celej trvania konferencie čakajú. 
Zároveň bolo úvodné poobedie venované prezentáciám a oficiálnym príhovorom zástupcov ministerstva, organizácií a inštitúcií, ktoré majú v svojej agende mládež. Prezentácie boli venované:
•	objasneniu o tom, čo je Štruktúrovaný dialóg, aké sú jeho ciele a aký má význam
•	objasneniu aktuálnej témy Štruktúrovaného dialógu – sociálna inklúzia
•	Informovaniu o výsledkoch národných konzultácií s mládežou, ktoré predstavovali základné vstupy pre prácu s tvorbou a kompilovaním odporúčaní, s ktorými sa pracovalo v rámci jednotlivých workshopov počas tohto kola štruktúrovaného dialógu (tieto výstupy sú súčasťou časti 5. Prehľad prinesenej dokumentácie a miesto jej uloženia).

Podvečer prvého dňa konferencie sa po úvodných príhovoroch a prezentáciách uskutočnilo prvé, vstupné kolo workshopov k jednotlivým témam. Pred samotnými workshopmi boli ešte stručne oznámené a objasnené témy workshopov. Prehľad tém konferencie a zoznam účastníkov konferencie prikladáme v časti 5. Prehľad prinesenej dokumentácie a miesto jej uloženia. Podvečerné úvodné workshopy boli zamerané na hlbšiu vniknutie do tém jednotlivých workshopov a súčasne boli odprezentované vstupné odporúčania, výstupy, ku ktorým je potrebné sa dopracovať a plán práce na bloky workshopov na nasledujúce dni konferencie.

12.3.2013

Nasledujúci deň konferencie bol primárne venovaný práci v pracovných skupinách k jednotlivým témam workshopov. 
Konferencia bola rozdelená na workshopy, v ktorých sa menšie skupiny venovali jednotlivým oblastiam sociálnej inklúzie mládeže – zamestnaniu, vzdelávaniu, participácii, sociálnemu zabezpečeniu, sociálnym službám a službám pre mládež, mládežníckym organizáciám a kvalite ich práce.
Každý workshop bol vedený dvojicou facilitátorov, ktorí používali rôzne metodiky smerujúce ku eliminácii 21 odporúčaní k finálnym trom odporúčaniam za danú oblasť. 
Oficiálne príhovory írskej ministerky Frances Fitzgerald či eurokomisárky Androully Vassiliou zatienilo utorňajšie predstavenie príkladov dobrej praxe mladými lídrami z centra mládeže Hi-Rez alebo osobné príbehy Dr. Bambera z Centre for Effective Services či Michaela Barrona z BeLonG To.
Práca v pracovnej skupine Zamestnanosť bola rozdelená do doobedňajšej časti, kedy bolo potrebné sformulovať 5 odporúčaní, ktoré mali byť konfrontované a komentované s názormi iných členov pracovných skupín počas poobedňajšieho bulváru názorov. Zároveň bola podvečerná časť venovaná práci na troch konkrétnych a finálnych záveroch celej pracovnej skupiny za danú oblasť s fokusom na implementovanie komentárov a spätnej väzby získanej zo strany ostatných účastníkov konferencie.

13.3.2013

Záverečný deň konferencie bol venovaný predovšetkým raňajším finálnym workshopom, kde boli prezentované výstupy spoločnej práce v pracovných skupinách k jednotlivým témam workshopov. 
Príklady jednotlivých výstupov tematických workshopov:
• Finančná, administratívna a ďalšia nevyhnutná podpora, rovnako ako podnikateľské vzdelávanie a odborná príprava by mali byť poskytované na podporu podnikania mladých s dôrazom na environmentálne a sociálne podnikanie.
• Zabezpečiť rovnaký prístup k bezplatnému a kvalitnému vzdelávaniu od základnej až po vysokoškolskú úroveň pre všetkých mladých ľudí, vrátane tých, ktorí majú občianstvom iné, než je krajina pobytu, a ostatných, ohrozených sociálnym vylúčením.
• Služby mládeže, sociálne služby a formálne vzdelávacie inštitúcie by mali spolupracovať s mladými ľuďmi a ich rodinami, aby sa zabránilo sociálnemu vylúčeniu mladých ľudí.
• Mládežnícke organizácie by mali byť uznané za ich prínos k sociálnej inklúzii mladých ľudí prostredníctvom neformálneho vzdelávania a vzdelávania, ktoré poskytuje potrebné zručnosti a kompetencie pre aktívne občianstvo.
• Kvalitná psychologická podpora a poradenstvo v nastaveniach formálneho a neformálneho vzdelávania, vrátane centier mládeže, informačných a poradenských centier, by mala byť posilnená a prispôsobená špecifickým potrebám skupín mládeže, najmä tých, ktorí sú sociálne vylúčení. 
Zároveň prebehla spätná väzba na proces tvorby odporúčaní a záver práce v pracovných skupinách bol venovaný hodnoteniu doterajšieho priebehu celej konferencie a odporúčaniam účastníkov pracovnej skupiny smerom k organizátorom konferencie.
Následne sa otvorila záverečná časť konferencie, kde boli prezentované výstupy všetkých pracovných skupín k jednotlivým témam workshopov. Celá konferencia bola zaznamenávaná kamerami, čoho výsledkom bola prezentácia videa z konferencie. 

Záver oficiálnej časti určenej zástupcom mládeže a zástupcom ministerstiev a generálnych riaditeľov bol venovaný predstaveniu nasledujúceho predsedníctva, témy pre ďalšieho kolo štruktúrovaného dialógu a súčasne boli účastníci konferencie informovaní o tom, čo sa bude diať so spoločnými výstupmi konferencie. Zároveň bol po oficiálnych príhovoroch p. Fergusa O´Dowd, zástupkyňou Európskeho Fóra Mládeže p. Guode Lomanaite, zástupkyňou Európskej komisie p. Chiare Gariazzo, zástupkyňou Írskej rady mládeže, p. Mary Cunningham a zástupkyňou írskej mládeže, sl. Patriacii McKenna, venovaný priestor otázkam účastníkov konferencie.

Po skončení konferencie sa uskutočnilo zvyčajné zasadanie generálnych riaditeľov pre mládež. IE PRES informovalo o dokumentoch, ktoré sa na pracovnej úrovni pripravujú pre májovú Radu ministrov. 20.-21. júna je plánovaný okrúhly stôl na tému zamestnanosti mládeže pod vedením írskej ministerky Fitzgerald.
 Komisia sa zaoberá zhodnotením  štruktúrovaného dialógu počas Európskeho týždňa mládeže. Najprv s národnými pracovnými skupinami, neskôr s ďalšími zainteresovanými stranami. Mladí ľudia a členské štáty by mali diskutovať o tom, ako by mal štruktúrovaný dialóg vyzerať v budúcnosti. COM ďalej podala informácie o pripravovanom Európskom týždni mládeže (26.5.-2.6.), vrátane osláv 25 výročia existencie EU programu pre mládež. Plánuje sa aj udeľovanie cien pre výnimočné projekty
IE PRES prizvalo troch externých expertov, ktorých prezentácie obohatili rokovanie členských štátov. Profesor Maurice Devlin uviedol, že za posledné roky sa zvýšil dôraz na potenciál práce s mládežou, hoci v oficiálnych dokumentoch EÚ sa až tak často tento výraz nevyskytoval. Obratom bol obnovený rámec pre EÚ spoluprácu v oblasti mládeže na roky 2010-2018. V súčasnosti sa objavuje spoločná vízia práce s mládežou v Európe, hlave na základe textu záverov Rady z roku 2010. V  práci s mládežou sa spája neformálne vzdelávanie a informálne učenie sa, vytvára spontánne vzdelávacie príležitosti. Jej povaha je skôr sociálna a podporujúca spoluprácu, medzigeneračná a kombinuje myslenie, činnosť a interakciu. Dopady práce s mládežou rozlišuje:
- personálne: pre postoje a zručnosti
- sociálne: pre rodiny, spoločenstvá a spoločnosť ako takú
- ekonomické: nepriame (prostredníctvom vyhnutia sa nákladom) a priame (prostredníctvom práce, ktorú vytvára a ponúka).
Dôležitým je podľa neho zviditeľniť tieto pozitívne dopady pre aktérov v rámci aj mimo sektora mládeže. 
John Bamber hovoril predovšetkým o zviditeľnení personálneho, spoločenského a ekonomického dopadu práce s mládežou. K tomu je dôležité popísať výsledky práce s mládežou. Profesor Dale Blyth podal informácie o americkej perspektíve práce s mládežou, ktorá má svoje podobnosti ale aj odlišnosti od tej európskej. Problémom podľa neho  je nepripravená a neangažovaná mládež.
V následnej diskusii zaujal údaj z francúzskeho regiónu Nord-Pas-de-Calais, kde 3,8% pracovnej sily v regióne pracuje v sektore práce s mládežou a športu. EE považuje  prácu s mládežou za  možný liek na mnohé problémy spoločnosti, hlavne pokiaľ ide o mladých ľudí. Kvôli zviditeľneniu práce s mládežou zriadila Dánska rada mládeže cenu pre obec alebo mesto, ktoré najlepšie podporuje mládežnícke aktivity a prácu s mládežou. CZ spomenulo štúdie, ktoré si dalo vypracovať. Jedna z nich ukázala, že  prostredníctvom práce s mládežou ušetrili rodičia 160 mil. eur za aktivity, ktoré vykonávajú pre ich deti MVO. Zmienilo aj projekt "kľúče pre život" financovaný z ESF, ktorý bol o rozvoji kľúčových kompetencií. prostredníctvom výmeny skúseností a viacstrannej spolupráce.

DE hovorilo o prístupe k politike mládeže v Nemecku, kde sa zdôrazňuje jej osobitosť, ale aj jej prierezový charakter. LU upozornilo na problém uznávania výsledkov neformálneho vzdelávania a informálneho učenia sa. Sk môže ako príklad sociálneho,  personálneho a ekonomického dopadu  práce  s mládežou uviesť národný projekt KomPrax, ktorý realizuje Iuventa – Slovenský inštitút mládeže.
 Komisia uviedla, že  efektívnosť práce s mládežou závisí od jej viditeľnosti. Práca s mládežou by sa nemala zaoberať len aspektom zamestnanosti mladých ľudí, ale aj ich integráciou. Na záver prezentovalo DE  projekt o posilnení dopadu práce s mládežou prostredníctvom výmeny skúseností a viacstrannej spolupráce.

14.3.2013 | Odchod ostatných zástupcov mládeže a generálnych riaditeľov a zástupcov ministerstiev členských štátov EÚ zodpovedných za mládež

5.	Odporúčané závery 

(Uvádza sa  kto a aké opatrenia zabezpečí za účelom využitia poznatkov získaných na ZPC. Uvádzajú sa aj partneri, ktorým sa poznatky sprostredkúvajú.)

Závery konferencie a odporúčania sú prílohou tejto správy. 
Z pohľadu účastníka konferencie a aj vďaka množstvu podnetov od iných účastníkov konferencie odporúčam venovať sa stratégii výberu správneho reprezentanta a zástupcu mladých ľudí ku konkrétnej tému jednotlivých kôl ŠD. Moje odporúčania deklarujem potrebou mať na konferencii prítomných zástupcov skupín mladých ľudí, ktorých sa konkrétna téma ŠD bytostne týka. Je potrebné mať tam práve takýchto ľudí, pretože iba oni vedia vyjadriť to, aké odporúčanie by mohlo byť zapracované a prečo je potreba ho riešiť. Na základe spolupráce so zástupcami ministerstiev a generálnych riaditeľov by tak mohli dať osobnú spätnú väzbu na opatrenia, ktoré nefungujú a ktoré by mohli byť súčasťou Spoločných záverov, pretože sú pre túto skupinu mladých ľudí dôležité. Ďalej odporúčam zapracovať niektoré vybrané závery (prípadne modifikácie záverov) na regionálnej či národnej úrovni a implementovať ich v oblastiach, na ktoré už teraz máme dosah a spôsob akým ich úspešne implementovať.

6.	Prehľad prinesenej dokumentácie a miesto jej uloženia 

Prinesené elektronické verzie dokumentov budú prístupné na intranete, uložené na sieťovom disku, a zároveň budú Spoločné závery zverejnené na internete na stránke http://pastebin.com/y7dq29HG.  Súbor prinesenej dokumentácie obsahuje Spoločné závery v anglickom jazyku, program konferencie a menný zoznam účastníkov konferencie.

7.	Osobitne vyhodnotený očakávaný prínos ZPC 

Konferencia mládeže organizovaná ako súčasť procesu Štruktúrovaného dialógu prináša a kreuje priestor, v ktorom sa stretávajú mladí ľudia s predstaviteľmi a zástupcami politík. Konferencia ponúka priestor na spoločné konzultácie a zdieľanie príkladov praxe na zlepšenie a inovovanie realizácie národných konzultácií s mládežou a zároveň – a predovšetkým – aby mali mladí ľudia možnosť vyjadriť svoj názor na konkrétne oblasti a za  pomoci zástupcov ministerstiev a generálnych riaditeľov definovať kroky ako zlepšiť situáciu v daných oblastiach.

8.	Spôsob zverejnenia výsledkov ZPC, prenos získaných informácií

(Uvádzajú sa mená a adresy osôb a organizácií, ktorým boli sprostredkované informácie o výsledkoch ZPC)
Prezentácia výsledkov na porade, informácie pre pracovné skupiny slúžiaci ako podklad, informácie na web stránke IUVENTY.

Súhlasím so zverejnením tejto správy na internete

Dátum: | 18. marec 2013

Správu vypracoval
(meno a priezvisko, podpis):

Mgr. Kamila Zoľáková

Správu schválil
(meno a priezvisko, podpis):

Správu schválil
(meno a priezvisko, podpis):